
                                                                     ANEXA nr.2 la HCL nr. ________ / ____________

CONTRACT DE ASOCIERE

Cap.I. PARTILE CONTRACTANTE

Art.1.  Prezentul contract se incheie intre :

1.1. MUNICIPIUL TIMISOARA, prin Consiliul Local al Municipiului Timisoara, reprezentat prin Primar- dl. Nicolae Robu, cu sediul in Bv. C.D. Loga nr.1, cod fiscal nr.14756536, 

        si
1.2. FEDERAŢIA ROMÂNĂ DE BASCHET, cu sediul în Bucureşti, B-dul Basarabia, nr.39, cod fiscal nr.______________, cont bancar nr.________________, deschis la Banca___________, reprezentata prin dl.Horia Păun, în calitate de Preşedinte.
Cap.II. OBIECTUL CONTRACTULUI
Art.2.Prezenta asociere are ca obiect finanţarea şi realizarea în comun, de către părţile contractante, a acţiunilor necesare pentru asigurarea condiţiilor organizatorice şi materiale, a logisticii necesare, pentru desfăşurarea la standardele impuse de FIBA Europe, în Timişoara, a unei competiţii internaţionale de anvergură, Campionatul European de baschet feminin- EuroBasket Women 2015, in perioada 11-17 iunie 2015, precum şi promovarea imaginii municipiului Timişoara în plan internaţional,      
Cap. III. DURATA CONTRACTULUI
Art.3. Prezentul contract se încheie pe o perioadă determinată, începând cu data intrării în vigoare a hotărârii de consiliu local prin care s-a aprobat asocierea şi până la data de 20 iunie 2015.
Cap.IV. CONTRIBUŢIA  PĂRŢILOR

Art.4.Contribuţia părţilor contractante în cadrul asocierii, este următoarea: 

4.1. Municipiul Timişoara contribuie în cadrul asocierii, cu următoarele:
1.(1)Asigură accesul şi folosinţa gratuită a Sălii Polivalente’’Constantin Jude’’(Olimpia), pentru logistica competiţiei, antrenamentele şi meciurile din programul Campionatului European de baschet feminin- EuroBasket Women 2015, în perioada 1 iunie-17 iunie 2015;

(2) Asigură pregatirea Sălii Polivalente, în limita resurselor disponibile, în conformitate cu cerinţele de logistică şi infrastructură din manualul F.I.B.A., pentru desfăşurarea în conditii optime a Campionatului European; 
(3) Asigură transportul local pentru delegaţiile sportive, pe durata competiţiei;
2.(1) Asigură o contribuţie financiara pe anul 2015, de la bugetul local al Municipiului Timişoara, din cap.67.02. "Cultură, recreere şi religie" (67.02.05.’’Servicii recreative şi sportive’’), in suma de 900 mii lei, pentru acoperirea  categoriilor de cheltuieli necesare pregatirii si desfăşurarii Campionatului European de baschet feminin-EuroBasket Women 2015), in perioada 11-17 iunie 2015, în Timişoara;
(2) Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul asocierii, sunt precizate exemplificativ în  Anexa 1 la prezenta hotarâre, cu respectarea prevederilor H.G. nr.1447/2007, completată cu Hotărârea de Guvern nr.888/2013, privind aprobarea Normelor financiare pentru activitatea sportivă; 
(3) Toate cheltuielile solicitate a fi acoperite din contribuţia financiară a Municipiului Timişoara, sunt conforme cu Event Menu-FIBA si FIBA Europe ICT Manual- EuroBasket Women 2015, privind  organizarea şi desfăşurarea acestei competiţii.
4.2. Federaţia Româna de Baschet contribuie în cadrul asocierii, cu următoarele:
(1)Taxa de organizare a grupelor Campionatului European de baschet feminin-EuroBasket Women 2015, desfasurate in Timisoara si Oradea, in suma de 200.000 Euro, achitata catre FIBA Europe, conform prevederii Parteneriatului cu FIBA Europe, din data de 24.10.2014;
(2) Are obligaţia să utilizeze şi să administreze sumele alocate de la bugetul local pentru acoperirea în mod exclusiv a cheltuielilor necesare pregătirii şi desfăşurării Campionatului European de baschet feminin-EuroBasket Women 2015, grupa din Timisoara, in perioada 11-17 iunie 2015, conform categoriilor precizate în Anexa1 şi numai în scopul pentru care a fost încheiată prezenta asociere;
(3)Asigură acoperirea tuturor cheltuielilor necesare , cu excepţia celor acoperite din bugetul local prin alocarea sumei prevăzute la pct.4.1.,subpct.2, necesare asigurării condiţiilor organizatorice şi materiale pentru desfăşurarea EuroBasket Women 2015;
(4) Are obligatia să promoveze imaginea Municipiului Timişoara în toate materialele de promovare şi evenimentele media şi prin afişarea vizibilă a suporturilor  promoţionale (siglă, banner etc.) ale Consiliului Local Timişoara şi a Municipiului Timişoara în incinta sălii de joc ;

(5) Intocmeste şi transmite rapoarte intermediare/ raportul final, privind efectuarea acţiunilor/ activităţilor, realizarea atributiilor asumate in cadrul asocierii, însotite de un raport financiar cu documentele justificative pentru cheltuielile efectuate din sumele alocate, respectiv din contributia proprie;

(6) Va realiza obligatiile legale care revin organizatorilor competitiilor sportive pentru prevenirea si combaterea violentei in sport;

Cap.V. MODALITATI DE PLATA
Art.5. Municipiul Timisoara efectueaza platile prezentului contract astfel:

5.1. In baza contractului de asociere, va achita un avans de maxim 30% din contributia prevazuta la art.4, pct.4.1.,subpct.2, in limita bugetului disponibil, in baza referatului transmis de catre F.R.Baschet;

5.2. Va efectua platile prezentului contract, in transe , in limita bugetului disponibil si a disponibilului in cont la data solicitarii de plata, în baza documentelor justificative înaintate şi aprobate pentru cheltuielile efectuate;
5.3.Ultima tranşă pentru plăţile din contract va fi de  10% din valoarea contributiei financiare acordate si se va achita numai dupa depunerea raportului final privind efectuarea acţiunilor/ activităţilor, realizarea atributiilor asumate in cadrul asocierii şi a documentelor justificative pentru cheltuielile efectuate din sumele alocate, respectiv din contributia proprie.
Cap.VI. MODIFICAREA CONTRACTULUI
Art.6. Nici o parte nu poate modifica unilateral prezentul contract. Modificarea contractului poate interveni numai prin acordul de vointa exprimat al partilor, prin act aditional.
Cap.VII. INCETAREA CONTRACTULUI
Art.7. Încetarea prezentului contract poate avea loc în următoarele cazuri :
       a)  la împlinirea termenului pentru care a fost încheiat;

       b) înainte de expirarea termenului, prin acordul comun al celor doua părţi, la initiativa uneia dintre acestea;                                                                                                           

       c) prin reziliere de drept, fara punere in intarziere, pentru neîndeplinirea de catre F.R.Baschet a obligaţiilor stipulate la art.4, pct.4.2, subpct. 2 si 3 din contract,  fiind considerate de către părţi ca reprezentând obligaţii esenţiale în prezentul contract. 
      d) pentru neexecutarea în mod culpabil a celorlalte  obligaţii, contractul se va putea rezilia sau federatia va fi obligata la repararea prejudiciului cauzat Municipiului Timişoara, prin plata de daune- interese, în condiţiile dreptului comun.
Cap.VIII. CLAUZE SPECIALE
Art.8.(1) Activitatea financiară a F.R.Baschet, cu privire la modul de cheltuire a sumelor alocate din bugetul local, va fi controlată de catre o comisie  numita prin Dispozitie a  Primarului Municipiului Timişoara; 
(2) În acest sens, F.R.Baschet va înainta Municipiului Timişoara, toate documentele legate de sumele alocate prin hotărârea de consiliu local, în baza contractului de asociere ; 

(3).Justificarea şi decontarea categoriilor de cheltuieli necesare pregatirii si desfăşurarii Campionatului European de baschet feminin-EuroBasket Women 2015, se vor realiza numai pe bază de acte doveditoare, conform legii ;
(4). F.R.Baschet este obligată să permită persoanelor delegate de instituţia finanţatoare să efectueze controlul privind modul de utilizare a contribuţiei financiare alocate ;
 (5).In situaţia în care se constată că sume din contribuţia financiară alocată din bugetul local F.R.Baschet nu au fost utilizate în scopul atingerii obiectului asocierii sau/si conform prevederilor legale, acestea vor fi recuperate de la structura sportivă;
(6) F.R.Baschet se obliga să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control, sumele primite, precum şi penalităţile aferente acestora, calculate potrivit dispoziţiilor legale în vigoare;
Art.9. Municipiul Timisoara  nu preia şi nu răspunde în niciun fel de eventualele debite sau obligaţii financiare ori de altă natură ale F.R.Baschet 
Cap.IX. LITIGII

Art.10. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente.
Cap.X.  DISPOZIŢII FINALE

Art.11. Regimul de gestionare a sumelor repartizate de Municipiul Timisoara şi controlul financiar se realizează în condiţiile legii. Angajarea, lichidarea, ordonanţarea şi plata cheltuielilor efectuate de F.R.Baschet în baza prezentului contract se fac potrivit normelor privind finanţele publice.
Art.12. Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.
Art.13. Prezentul contract a fost incheiat in 2 exemplare, cate una pentru fiecare parte contractanta. 
MUNICIPIUL TIMISOARA,          

